Jerusalem bro

Jerusalem bro er en gang- og sykkelvei over Akerselva i Oslo. Den stod ferdig i august 2011. Brua går fra sørsiden av Bjølsen Valsemølle (baksiden av Sagene brannstasjon) over til undergangen under Treschows gate.

Jerusalem bro er en 124 meter lang S-formet skråstagbru. Prosjektet ble i 1999 lansert som bydel Sagenes tusenårsprosjekt. Brua er en del av gang- og sykkelveinettet «Grønn rute», en 8 km lang gang- og sykkelrute som skal binde sammen turveiene fra Bestumkilen til Sinsenkrysset.

Navnet «Jerusalem» stammer fra et lokalt småbruk fra 1699 med samme navn. Småbruket lå der Lilleborg fabrikker senere ble reist.

Brua ble bygget av Skanska Norge AS, med Bymiljøetaten i Oslo kommune som byggherre.Nærinfo fra Oslo kommune, Samferdselsetaten: Samferdselsetaten bygger Jerusalem bro. Oslo desember 2010.

Referanser

Kategori:Broer over Akerselva
Kategori:Gangbroer i Oslo
Kategori:Veier i bydel Sagene